Kirkehamn

Kirkehamn, også skrevet Kirkehavn, er en uthavn og anses som hovedsted på øya Hidra i Flekkefjord kommune i Agder. Stedet ligger i et innelukket havneområde vest på Hidra. Hidra kirke, en åttekantet og korsformet kirke fra 1854, er godt synlig i innseilingen fra havet. Bygningsmiljøet som ligger langs sjøen er stort sett godt ivaretatt. Sett under ett inneholder hele Kirkhavn godt bevarte kulturminner i form av bebyggelse, steingjerder, forstøtningsmurer og rydningsrøyser. 

Stedet har lang historie med fiske og sjøfart. Bosettingsfunn fra steinalder er påvist i torvlag ute i havnebassenget. 

Kirkehavn er klassifisert som et spesielt verneverdig område i Vest-Agder.

 Referanser 

Eksterne lenker
 Kulturlandskap med nasjonal verdi i Vest-Agder

Kategori:Bosetninger i Flekkefjord
Kategori:Fiskevær i Agder
Kategori:Uthavner